Publication: Magyar Közlöny
Issue: MK-2000-26 (Year: 2000, Number: 26)
Era: 1990-2004
Section: a 10/2000. (III. 24.) FVM rendelethez
Paragraph Index: 212

1. A munkaterület jellemzése Az építési műszaki ellenőr I. az építési beruházások megvalósítására irányuló építési-szerelési munka teljes folyamatában elősegíti és ellenőrzi a vonatkozó jogszabályok, hatósági előírások, szabványok, szerződések, valamint az építésügyi hatóság, illetve az építmény létesítését engedélyező hatóság által jóváhagyott építészeti műszaki terv betartását. Az építési műszaki ellenőr I. hiba, hiányosság megállapítása esetén köteles azt haladéktalanul az építtető vagy annak megbízottja tudomására hozni. Az építési műszaki ellenőr I. illetékessége — építménykategóriánként — a következő építési munkák ellenőrzésére terjed ki: Épület (É) Bármely funkciójú, bármilyen szerkezetű épület építésének, felújításának, átépítésének, teherhordó, térelhatároló és szakipari szerkezetei ellenőrzése. Épületfizikai tervek és számítások ellenőrzése. Mélyépítés és mélyépítési műtárgyak (M) Bármely mélyépítési műtárgy (földművek, víz-, szennyvízés gázhálózatok) építési-szerelési munkáinak ellenőrzése. Építmény- és épületgépészet (G) Az É és M kategóriákban meghatározott építmények, épületek fűtési, szellőzési, vízellátási, szennyvíz- és gázhálózat szerelési munkáinak ellenőrzése. Építmény- és épületvillamosság (V) Bármely épület és építési műtárgy világítási, erőátviteli hálózatai szerelésének ellenőrzése. Épületfelügyeleti rendszerek szerelésének ellenőrzése.

Source: https://magyarkozlony.hu/hivatalos-lapok/55b322e8669ec713aeb9f107cd905e14f97e3858/dokumentumok/d801e07fc3700f87359e8e8e07df594b1236e901/letoltes